
				BESTELAKO XEDAPENAK

				HERRI ADMINISTRAZIO ETA JUSTIZIA SAILA

				2100

				AGINDUA, 2016ko martxoaren 22koa, Herri Administrazio eta Justiziako sailburuarena, Mungiako Bentades Ikastetxea Fundazioaren estatutuetan egindako aldaketa Euskal Autonomia Erkidegoko Fundazioen Erregistroan inskribatzeko dena.

				Ikusita eta aztertuta geratu da Euskal Autonomia Erkidegoko Fundazioen Erregistroan inskribatzeko egindako eskabidearen espedientea.

				AURREKARIAK

				Lehenengoa.– Herri Administrazio eta Justizia Sailean eskabide bat sartu zen Mungiako Bentades Ikastetxea Fundazioaren estatutuen 11. artikuluan egindako aldaketa Euskal Autonomia Erkidegoko Fundazioen Erregistroan inskribatzeko. Fundazioaren Patronatuak erabaki zuen aldaketa hori 2013ko maiatzaren 14an. Espedientean jasotako dokumentazioa erantsi zitzaion eskabide-idazkiari.

				Bigarrena.– Fundazioaren estatutuetako 11. artikulua aldatuz Fundazioaren Patronatuaren osaera aldatzen da, egungo gizartera egokitzeko, betiere fundatzaileak eraketa-eskrituran ezarritakoaren espiritua ahal den neurrian errespetatuta.

				Hirugarrena.– Euskal Autonomia Erkidegoko Fundazioen Erregistroaren Zerbitzu Teknikoek aztertu dute espedientea, eta ondoren, ebazpen-proposamena egin dute. Hona hemen horretarako kontuan hartu dituzten

				ZUZENBIDEKO OINARRIAK

				Lehenengoa.– Herri Administrazio eta Justiziako sailburuari dagokio fundazioaren estatutuak aldatzeko espedientea agindu bidez ebaztea. Hala ezarrita dago: Euskal Autonomia Erkidegoko Fundazioen Erregistroaren Erregelamendua onartzen duen ekainaren 19ko 101/2007 Dekretuaren 3.1 artikuluan; Euskal Autonomia Erkidegoko Fundazioen Babeslaritzaren Erregelamendua onartzen duen ekainaren 19ko 100/2007 Dekretuaren 4.1.a) artikuluan; Herri Administrazio eta Justizia Sailaren egitura organikoa eta funtzionala ezartzen duen apirilaren 9ko 188/2013 Dekretuan; eta Lehendakariaren abenduaren 15eko 20/2012 Dekretuan, Euskal Autonomia Erkidegoaren Administrazioko sailak sortu, ezabatu eta aldatzeko eta horien egitekoak eta jardun-arloak finkatzekoan.

				Bigarrena.– Espediente honi funtsezko iritzitako datu eta agiriak erantsi zaizkio, eta honako arau hauetan aurreikusitako betekizunak konplitu dira, batez ere: Euskal Autonomia Erkidegoko Fundazioei buruzko ekainaren 17ko 12/1994 Legearen 31. artikuluan, eta Euskal Autonomia Erkidegoko Fundazioen Erregistroaren Erregelamenduko 44. artikuluan, ekainaren 19ko 101/2007 Dekretuaz onartutakoan. Eta aplikagarriak diren lege eta erregelamenduetan ezarritakoarekin bat dator estatutuen aldaketa.

				

				Aipatutako artikuluak eta aplikagarriak diren gainerako arauak ikusita, hau

				EBAZTEN DUT:

				Lehenengoa.– Agindua ematea Mungiako (Bizkaia) Bentades Ikastetxea Fundazioaren estatutuetako 11. artikuluan egin den aldaketa, Patronatuaren osaerari buruzkoa, Euskal Autonomia Erkidegoko Fundazioen Erregistroan inskribatzeko, agindu honen data duela, eta betiere Luis Felipe Alamilos Granados notarioaren aurrean egiletsitako eskritura publikoaren zehaztapenekin bat etorriz (protokolo-zenbakia: 1.227). Fundazioaren Patronatuak berak erabaki zuen aldaketa hori egitea, 2013ko abenduaren 20an.

				Bigarrena.– Agindu hau Euskal Herriko Agintaritzaren Aldizkarian argitaratzea eta interesdunei bidaltzea.

				Agindu honek amaiera ematen dio administrazio-bideari, eta, beraren aurka, aukerako berraztertze-errekurtsoa aurkez dakioke Herri Administrazio eta Justiziako sailburuari, hilabeteko epean, agindua jakinarazi eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean, agindua jakinarazi eta hurrengo egunetik aurrera.

				Vitoria-Gasteiz, 2016ko martxoaren 22a.

				Herri Administrazio eta Justiziako sailburua,

				JOSU IÑAKI ERKOREKA GERVASIO.

